17 Nakong e fetilego, re boletše dikgatišong tša rena gore ditiragalo tšeo tše nne tša mafelelo di bolela ka go fihla ga Jesu goba go tla ga gagwe ka 1918. Ka mohlala, ela hloko se Jesu a se boletšego ka “mohlanka yo a botegago le wa temogo.” (Bala Mateo 24:45-47) Re be re kwešiša gore go “fihla” moo go boletšwego ka gona go temana 46 go be go tswalana le nako yeo Jesu a ilego a tla go tlo hlahloba bomoya bja batlotšwa ka 1918 le gore go bewa ga mohlanka gore a hlokomele dilo tša Mong wa gagwe ka moka go bile ka 1919. (Mal. 3:1) Lega go le bjalo, go hlahloba boporofeta bja Jesu ka mo go oketšegilego go bontšha gore kwešišo ya rena ka dinako tša go phethagala ga dikarolo tše dingwe tša boporofeta bja Jesu e swanetše go lokišwa. Ka baka la’ng? Se-Catalonia Beibele e fetoletšwe ka se-Catalonia lekgolong la bo-13 la nywaga. Phetolelo e nngwe, yeo e tsebjago e le Beibele ya Mantšu ao a Rumago Goba a Dumago ka go Swana, e be e le phetolelo e sa felelago ya Mangwalo ya mantšu ao a rumago goba a dumago ka go swana bakeng sa go thuša mmadi go swara mangwalo ka hlogo. Lekgolong lona leo la nywaga, magareng ga 1287 le 1290, Jaume de Montjuich o ile a fetolela Beibele ya mathomo e feletšego ka se-Catalonia a laetšwe ke Kgoši Alfonso II wa Catalonia le Aragon.